ఆ ఫ్యామిలీలోని కుర్ర హీరోల కామెంట్స్ అభిమానుల్లో కొత్త సందేహాలను సృష్టిస్తున్నాయట. తాజాగా ఆ కుటుంబానికి చెందిన యంగ్ హీరో మాటలు విన్న చాలా మంది.. అతడు మరో హీరో మాటలకు కౌంటర్ ఇచ్చాడని అంటున్నారు. కెరీర్లో ల్యాండ్మార్క్ విజయాన్ని అందుకోలేకపోయినా.. మెగా కాంపౌండ్కు చెందిన హీరో వరుణ్ తేజ్.. తన నయా మూవీ ఫిదాతో ఆ లోటు తీరిపోతందనే నమ్మకంతో  ఉన్నాడు. శేఖర్ కమ్ముల దర్శకత్వంలో తెరకెక్కిన క్లాస్ లవ్ స్టోరీ.. త్వరలోనే ఆడియన్స్ ముందుకు రానుంది. ఈ సందర్భంగా ఏర్పాటు చేసిన ప్రీ రిలీజ్ ఫంక్షన్లో ఫిదా మూవీ కంటే ఎక్కువగా వరుణ్ తేజ్ చేసిన మరికొన్ని కామెంట్స్ చాలామంది దృష్టిని ఆకర్షించాయి. ఈ వేడుకలో మాట్లాడిన వరుణ్ తేజ్..తాము ఇక్కడ ఉన్నామంటే అందుకు చిరంజీవి, పవన్ కళ్యాణే కారణమని వ్యాఖ్యానించారు. వారి కష్టం కారణంగానే తామిక్కడ ఉన్నామని గుర్తు చేశారు. అంతేకాదు చిరంజీవి, పవన్ కళ్యాణ్ గురించి మాట్లాడేందుకు వచ్చిన ఏ ఒక్క అవకాశాన్ని వదులుకోలేమని చెప్పాడు. ఈ విషయాన్ని పదే పదే చెప్పడం కొందరికి ఇష్టం ఉండకపోవచ్చన్న వరుణ్.. తాము మాత్రం ఈ విషయాన్ని గుర్తు చేసుకోకుండా ఉండలేమని క్లారిటీతో చెప్పాడు. అయితే వరుణ్ తేజ్ మాటలు విన్న చాలామంది కుర్రహీరో మాటలు స్టైలీష్ స్టార్ అల్లు అర్జున్ని టార్గెట్ చేసినట్లుగా ఉన్నాయని చెవులు కొరుక్కుంటున్నారు. పవన్ గురించి మాట్లాడమంటే చెప్పను బ్రదర్ అంటూ కామెంట్ చేసిన బన్నీపై పవర్ స్టార్ అభిమానులు గుర్రుగా ఉన్నారనే ప్రచారం  జరుగుతోంది. ఈ క్రమంలోనే తాను ఎప్పటికీ పవర్ స్టార్ని గుర్తుచేస్తూ ఉంటానని చెప్పేందుకే వరుణ్ తేజ్ ఇలాంటి వ్యాఖ్యలు చేశారని పలువురు అభిప్రాయపడుతున్నారు. మొత్తానికి మెగా హీరోల కామెంట్స్ అభిమానుల్లో ఎప్పటికప్పుడు కొత్త డైలామాను క్రియేట్ చేస్తున్నట్టే కనిపిస్తోంది.
aa famililoni kurra heerola comments abhimaanullo kotta sandehaalanu srushtistunnaayata. taajaagaa aa kutumbaaniki chendina yang heero maatalu vinna chala mandi.. atadu maro heero maatalaku counter ichadani antunnaru. kereerlo landmark vijayaanni andukolekapoyina.. mega compoundku chendina heero varun tej.. tana nayaa moovee fidaato aa lotu teeripotandane nammakamtho  unnaadu. shekhar kammula darsakatvamlo terakekkina class lav story.. twaralone audians munduku ranundi. ee sandarbhamgaa erpaatu chesina pree rillees functionlo fida moovee kante ekkuvagaa varun tej chesina marikonni comments chaalaamandi drushtini aakarshinchaayi. ee vedukalo matladina varun tej..taamu ikkada unnamante anduku chiranjeevi, povan kalyane kaaranamani vyaakhyaaninchaaru. vaari kashtam kaaranamgaane tamikkada unnaamani gurtu chesaru. antekaadu chiranjeevi, povan kalyan gurinchi matladenduku vachina e okka avakaasaanni vadulukolemani cheppaadu. ee vishayaanni pade pade cheppadam kondariki ishtam undakapovachanna varun.. taamu maatram ee vishayaanni gurtu chesukokunda undalemani claritytho cheppaadu. ayithe varun tej maatalu vinna chaalaamandi kurraheero maatalu stylish star allu arjunni target chesinatlugaa unnaayani chevulu korukkuntunnaru. povan gurinchi matladamante cheppanu bradar antuu comment chesina banneepai paver star abhimaanulu gurrugaa unnarane prachaaram  jarugutondi. ee kramamlone taanu eppatiki paver starni gurtuchestu untaanani cheppenduke varun tej ilanti vyaakhyalu chesarani paluvuru abhipraayapadutunnaaru. mottaaniki mega heerola comments abhimaanullo eppatikappudu kotta dailaamaanu criate chestunnatte kanipistondi.